cyanic-selkie/wikianc huggingface dataset:
მარტა არხერიჩი
ადრეული ცხოვრება და განათლება
მარცხვნივ|მინი|239x239პქ|არხერიჩი 1962 წელს, 21 წლის ასაკში არხერიჩი დაიბადა ბუენოს-აირესში, არგენტინაში. მამამისის წინაპრები იყვნენ კატალონიელები, რომლებიც დასახლდნენ ბუენოს-აირესში მე -18 საუკუნეში. მისი დედის მშობლები იყვნენ ებრაელი ემიგრანტები რუსეთის იმპერიიდან, რომლებიც დასახლდნენ კოლონიაში ვილა კლარა. ეს იყო რიოს პროვინციის კოლონიაში, რომელიც დაარსდა ბარონ დე ჰირშის და ებრაული კოლონიზაციის ასოციაციის მიერ. გვარი არგერიხი არის კატალონიიდან, ესპანეთი. მან ფორტეპიანოზე დაკვრა სამი წლის ასაკიდან დაიწყო. ხუთი წლის ასაკიდან მან დაიწყო მეცადინეობა ვინჩენცო სკარუჟუზსთან, რომელმაც ხაზი გაუსვა ლირიზმისა და გრძნობების მნიშვნელობას. 1949 წელს, რვა წლის ასაკში, არგერიხმა გამართა თავისი პირველი კონცერტი.
ოჯახი გადავიდა ევროპაში 1955 წელს, სადაც არგერიხი ავსტრიაში ფრიდრიხ გულიასთან სწავლობდა. მაშინდელმა არგენტინის პრეზიდენტმა, ხუან პერონი, მიიღო გადაწყვეტილება რომ არგერიხის მშობლები დაემტკიცებინა თანამდებობებზე ვენაში არგენტინის საელჩოში. მოგვიანებით სწავლობდა შტეფან ასკენსთან და მარია კურიციოსთან. არგერიხმა ასევე მოიპოვა შესაძლებლობები მოკლე ვადაში ესწავლა მადლენ ლიპატთან ( დინუ ლიპატის ქვრივი), აბიმე სიმონთან და ნიკიტა მაღალოთან. 1957 წელს, თექვსმეტი წლის ასაკში, მან მოიგო ორივე ჟენევის საერთაშორისო მუსიკალური კონკურსი და ფერუჩიო ბუსონის საერთაშორისო კონკურსი ერთმანეთის მიყოლებით, სამი კვირის განმავლობაში. ბოლო ხანებში იგი მეცადინეობდა არტურო ბენედეტი მიქელანგელისთან, რომელიც ავად გახდა და წელიწად ნახევარში მხოლოდ ოთხ გაკვეთილს უტარებდა. მასზე ყველაზე დიდი გავლენა მოახდინა გულიდამ, სადაც 18 თვის განმავლობაში სწავლობდა.
პროფესიონალური კარიერა
არგერიხის დებიუტი 8 წლის ასაკში შედგა, რომლის პროგრამაშიც მოცარტის საფორტეპიანო კონცერტი №20 და ბეთჰოვენის საფორტეპიანო კონცერტი №1 შედიოდა. არგერიხის საერთაშორისო პოპულარობა გაიზარდა, როდესაც მან მოიგო მეშვიდე საერთაშორისო შოპენის საფორტეპიანო კონკურსი ვარშავაში 1, 65 წელს, 24 წლის ასაკში. 1960 წელს მან თავისი პირველი კომერციული ჩანაწერი გამოუშვა, რომელშიც შედიოდა შოპენი, ბრამსი, რაველი, პროკოფიევი და ლისტი; 1961 წელს მისი გამოსვლის შემდეგ, კრიტიკოსებმა სამუდამოდ აღიარეს 1967 წელს მან ჩაიწერა შოპენის პოლონოზი, ოპ. 53 . მინი|200x200პქ| არგერიხის კონცერტი კიჩნერის კულტურის ცენტრი, ივლისი 2015 არგერიხი ხშირად აღნიშნავდა ინტერვიუებში, რომ სოლო კონცერტის დროს, თავს მარტოსულად გრძნობდა. 1980 წლიდან, მას მხოლოდ რამდენიმე სოლო კონცერტი აქვს გამართული. მისი რეპერტუარიდან აღსანიშნავია: რახმანინოვის საფორტეპიანო კონცერტი №3 ( ჩაწერილია 1982 წლის დეკემბერში სიმფონია-ორკესტერის ბერლინის ხელმძღვანელობით ) და ჩაიკოვსკის საფორტეპიანო კონცერტის  №1 1980 წლის თებერვალი, Symphonieorchester des Bayerischen Rundfunks, Kirill Kondrashin).
არგერიხი არის საერთაშორისო საფორტეპიანო აკადემიის პრეზიდენტი. მან ასევე დააარსა და იყო არგერიხის მუსიკალური ფესტივლის დირექტორი. მარჯვნივ|მინი|200x200პქ| არგერიხის კონცერტიკიჩნერის კულტურის ცენტრი, ივლისი 2015 მისმა ანტიპათიურმა განწყობამ პრესისა და საზოგადოების ნაწილის მიმართ კარიერას ჩრდილი მიაყენა თუმცა მიუხედავად ამისა, იგი აღიარებულია, როგორც ისტორიაში ერთ-ერთი უდიდესი პიანისტი.
არგერიხი სამჯერ იყო ქორწინებაში. მისი პირველი მეუღლე, კომპოზიტორ- დირიჟორი რობერტ ჩენი იყო, რომელთანაც, ქალიშვილი, ლიდა ჩენ არგერიხი შეეძინა.მეორედ იგი 1969-73 წლებში დაქორწინდა, დირიჟორ ჩარლს დუტიოტზე, რომელთანაც ქალიშვილი ენი დუტიოტი ეყოლა.იგი განაგრძობს თავის მეორე მეუღლესთან ერთად დაკვრას.მესამედ, 1970 წელს, მცირე ხნით იმყოფებოდა ქორწინებაში, პიანისტ სტეფან კოვაჩევიჩთან, რომელთანაც ქალიშვილი სტეფანი შეეძინა.
2002 წელს, რეჟისორმა ჯორჯ გაჩოტმა, გადაიღო დოკუმენტური ფილმი „მარტა არგერიხი, საღამოს საუბარი”.
სტეფანი არგერიხ ბლაგოჯევიჩმა, მარტას შვილმა, თავის დედაზე გადაიღო დოკუმენტური ფილმი, „სისხლიანი ქალიშვილი”, რომელიც მის მთლიან ცხოვრებაზე გვიყვება.
ბაღდასაროვების სახლი
ბაღდასაროვების სახლი (Дом Багдасаровых) — ისტორიული სახლი, არქიტექტურული ძეგლი ტაგანროგში, როსტოვის ოლქი, რუსეთის ფედერაცია. სახლი აგებულია 1898 წელს.
მისამართი: ტაგანროგი, ტურგენევის შესახვევი № 7.
ისტორია
XIX საუკუნეში ამ მიწის ნაკვეთზე აშენებული იყო პატარა არქიტექტურული ნაგებობა, რომელიც იყო შეფასებული 1 000 რუბლად. იგი ეკუთვნოდად ვაჭრის ცოლს სოფია ლუცკოის. შემდეგ სხვადასხვა მიზეზების გამო, შენობა დაინგრა და 1898 წელს ტურგენევის შესახვევ 7-ში, ძმებმა მელქონ და გრიგორი ბაღდასაროვებმა ააშენეს სახლი. სახლის მშენებლობა დაუჯდათ 3 000 რუბლი. დროთა განმავლობაში სახლის ღირებულება გაიზარდა და ოქტომბრის რევოლუციის დროსათვის, სახლი შეფასებული იყო 24 ათას რუბლად.
სახლს ჰქონდა რამდენიმე სართული, ზედა სართული იყო გაცემული იჯარით. XX საუკუნის დასაწყისში სახლის მეპატრონე გახდა ვაჭარი ივან ვასილის ძე კაფერი. მას ჰქონდა თავისი ძეხვის ქარხანა, რომელიც მდებარეობდა ჩეხოვის ქუჩაზე. თავისი საქმიანობა ვაჭარმა განაგრძო, როდესაც ინგლისური ბისკვიტების გამოცხობა დაიწყო. მას ეკუთვნოდა ალექსანდროვის ქუჩაზე სახლები 1 და 3 იყიდა, ასევე სახლი იყიდა ტურგენევის შესახვევში. ზემოთ აღნიშნული სახლების ღირებულება შეადგენდა 500 და 150 რუბლს. ივან კაფერის ცოლს ერქვა ანასტასია ვასილის ასული. მათ ჰყავდათ 3 შვილი - ვასილი, ივანე და პარასკევა. სახლი ნაწილობრივ იყო გაცემული იჯარით საცხოვრებელ ფართად, რაც უზრუნველყოფდა მის შემოსავალს, ასევე ამუშავებდა ძეხვის ნაწარმს მაღაზია პეტროვის 38-ში. სახლის მეიჯარეთა შორის იყო ადვოკატი მიხაელ მარკის ძე ილშტეინი.
ამ სახლში ცხოვრობდა ვალენტინა გოვბერგი. იგი იყო ბოშური რომანსების და რუსული ხალხური სიმღერების შემსრულებელი. მას ჰქონდა ძლიერი ხმა - მეცოსოპრანო. ამ სახლში იგი გადავიდა 1940 წელს და ცხოვრობდა დასთან - ელენა აბრამოვნასთან - ცნობილი ტაგანროგელი ადვოკატის იაკობ ბორისის ძე სვეტას ცოლთან. რევოლუციამდე იაკობი იყო იუდეური კანონების დამხმარე ადვოკატი.
1920 წელს სახლის მარჯვენა ფლიგელში დასახლდა ორეშკოს ოჯახი: ცოლ-ქმარი თეოდორ ვასილის ძე და მისი ცოლი რაისა კონსტანტინეს ასული. მათ გაუჩნდათ შვილები: ოლგა და ვერა. თეოდორ ვასილის ძე იყო ბუღალტერი საქალაქო პროკურატურაში და გამოირჩეოდა საქმის წარმოების უკიდურესი კეთილსინდისიერობით. ქალიშვილი ვერა გახდა საათის ხელოსანი, ოლგა კი იყო დაინტერესებული ხელოვნებით და ისტორიით. მას ჰქონდა რთული ცხოვრება - იგი დაზარალდა სტალინის რეპრესიების დროს. ორეშკოს ოჯახი ცნობილი იყო თავისი ზრუნვით უსახლკარო ცხოველებზე ..
სქოლიო
კატეგორია:ტაგანროგის ღირსშესანიშნაობები
მალხაზ ბარამიძე
მალხაზ ბარამიძე (დ. 18 მარტი, 1935, თბილისი) — ქართველი ისტორიკოსი, პოლიტიკოსი.
დაამთავრა თბილისის სახელმწიფო უნივერსიტეტი ისტორიის ფაკულტეტი. 1958-1961 წლებში იყო ისტორიის, არქეოლოგიისა და ეთნოგრაფიის ინსტიტუტის ლაბორანტი. 1961-1966 წლებში იყო უმცროსი მეცნიერ-თანამშრომელი. 1966-1991 — უფროსი მეცნიერ-თანამშრომელი. 1991-1992 წლებში იყო არქეოლოგიური კვლევის ცენტრის წამყვანი მეცნიერ-თანამშრომელი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი როგორც აფხაზეთის არ-ის დეპუტატი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2009 წლიდან არის პროექტის „აფხაზეთი - ჩვენი სამშობლო“ ავტორთა სამეცნიერო სათათბიროს წევრი. არის 140-მდე გამოქვეყნებული სამეცნიერო ნაშრომის, მათ შორის 5 მონოგრაფიის ავტორი. ისტორიის მეცნიერებათა დოქტორი. მიღებული აქვს აფხაზეთის ასსრ უმაღლესი საბჭოს საპატიო სიგელი. სადოქტორო დისერტაციის თემა - „აღმოსავლეთ შავიზღვისპირეთის ძვ.წ. III-I ათასწლეულების ძირითადი პრობლემები“, დაიცვა 1998 წელს.
ტიმანა
ტიმანა (Timana) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 20.025 ადამიანს შეადგენდა. ფართობი 182.5 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
დიდ მოგოლთა იმპერატორების სია
ლიტერატურა
*
კუზელის რაიონი
კუზელის რაიონი (Landkreis Kusel) — რაიონი გერმანიაში. რაიონის ცენტრი — ქალაქი კუზელი. რაიონი შედის რაინლანდ-პფალცის ფედერალურ მხარეში. იკავებს 573,42 კვ. კმ. ფართობს. მოსახლეობა შეადგენს 76 608 ადამიანს. მოსახლეობის სიმჭიდროვე — 134 ადამიანი/კვ.კმ-ზე. რაიონის ოფიციალური კოდი — 07 3 36.
ტიია
250px|მინიატიურა|ტიიას ბიუსტი ბერლინის ეგვიპტის მუზეუმიდან. ტიია (ძვ. წ. 1398- 1338 წწ.) — ეგვიპტის ფარაონის ამენჰოტეპ III-ის მთავარი მეუღლე, მან დიდი ზეგავლენა მოახდინა თავის შვილზე ამენჰოტეპ IV-ზე, რომელმაც მნიშვნელოვანი როლი შეასრულა ძველი ეგვიპტის რელიგიურ ცხოვრებაში. ითვლება რომ ტიია არ ეკუთვნის სამეფო ოჯახს, მაგრამ ხანდახან მის დედას მოიხსენიებენ, როგორც დედოფალ იაჰმე-ნეფერტარის შთამომავალს. ტიიას მამის იუიას წარმოშობა არ არის ცნობილი, რაც ცალკეულ ეგვიპტოლოგებს აძლევს საფუძველს იმსჯელონ მის სემიტურ წარმოშობაზე. ზოგიერთ ცნობარებში მიუთთებენ, რომ იუია იყო წარმოშობით ეგვიპტის ქალაქიდან ახნინიდან, ანუ ზემო ეგვიპტიდან. ამენხოტეპ III ცოლად შეირთო ტიია, მემკვიდრე ორი წლის შემდეგ ეყოლათ. ამენხოტეპ III-ს და ტიიას ჰყავდათ ექვსი შვილი ერთ-ერთი მათგანი იყო ეხნატონი (ამენჰოტეპ IV), რომელიც ძვ. წ. 1364 წელს გახდა ფარაონი და დაამკვიდრა ატონის კულტი.
ზოგიერთი შემონახული ცნობარიდან შეიძლება გამოვიტანოთ დასკვნა რომ ტიიას დიდი ზეგავლენა ჰქონდა თავისი მეუღლის სამეფო ტახტზე, ის აქტიურად მონაწილეობდა არა მხოლოდ ქვეყნის საზოგადოებრივ და პოლიტიკურ ცხოვრეაბში არამედ აქტიურად მონაწილეობდა დღეობებზე და ცერემონიალებზე, ყოველთვის თან დაჰყვებოდა თავის მეუღლეს მთელი ქვეყნის მასშტაბით და იგი ესწრებოდა სახელმწიფო ღონისძიებებს და დიდებულები აქებდნენ მას. შემორჩენილია წერილი რომელსაც მითანის მეფე თუშრათა ამენხოტეპ IV-ს წერდა. წერილი ადასტურებს, რომ ტიია დიდ როლს ასრულებდა ამენჰოტეპ III-ის პოლიტიკაში.
დედოფლის ძალა განსაკუთრებით ნათლად გამოვნილდა როდესაც მან დაიწყო საკუთარი აკლდამის მშენებლობა, დღევანდელი სუდანის ტერიტორიაზე. ის ხელმძღვანელობდა აკლდამის მშენებლობის პროცესს, მან ააღორძინა სამეფო მმართველობა ტრადიციული მეთოდებით - ააშენა ახალი ტაძარი.
სამარხი და მუმია
thumb|200px|left|ტიიას მუმია, ინახება კაიროში, ეგვიპტის მუზეუმში სავარაუდოდ, თავდაპირველად ტიია დაკრძალეს ეხნატონის სამარხში, რომელიც მდებარეობს ახეტატონში. დამარხულია შვილთან ეხნატოთან და შვილიშვილთან მაკეტეტონთან ერთად.
რესურსები ინტერნეტში
კატეგორია:ძველი ეგვიპტის დედოფლები კატეგორია:ამენჰოტეპ III კატეგორია:დედა დედოფლები
ალექსეი ნავალნი
ალექსეი ნავალნი (Алексей Анатольевич Навальный; დ. 4 ივნისი, 1976, ოდინცოვკის რაიონის სამხედრო ქალაქ ბუტინში, მოსკოვის ოლქი, სსრკ   ) — რუსი პოლიტიკოსი და საზოგადო მოღვაწე , იურისტი, ინვესტ-აქტივისტი. „კორუფციასთან ბრძოლის ფონდის“ დამაარსებელი. 2013 წლის 17 ნოემბრიდან სათავეში უდგას ლიბერალურ „პროგრესის პარტიას“. კომპანია „აეროფლოტის“ დირექტორთა საბჭოს ყოფილი წევრი. მოსკოვის მერის 2013 წლის არჩვევნებზე გავიდა მეორე ადგილზე 632 697 ხმით (ხმების 27,24%). გამარჯვება პირველივე ტურში სერგეი სობიანინს დაუთმო.
2020 წლის 20 აგვისტოს ნავალნი კომატოზურ მდგომარეობაში ომსკის საავადმყოფოში მოათავსეს და ფილტვების ხელოვნური ვენტილაციის აპარატზე მიაერთეს. მისი გუნდის განცხადებით, იგი მოწამლეს. 22 აგვისტოს გადაიყვანეს სამკურნალოდ გერმანიაში. 2020 წლის 7 სექტემბერს გამოვიდა კომიდან.
2021 წლის 11 იანვარს რუსეთში სასჯელის აღსრულების ფედერალურმა ბიურომ სასამართლოს მიმართა, რომ ნავალნის პირობითი მსჯავრი, რომელიც მან ივ როშეს საქმეზე მიიღო, რეალურით ჩაენაცვლებინა. 17 იანვარს ნავალნი მოსკოვის აეროპორტში დააკავეს, როდესაც იგი გერმანიიდან ბრუნდებოდა. დაკავებიდან მეორე დღეს პოლიციის განყოფილებაში გამართულ სასამართლო პროცესზე მას 30-დღიანი პატიმრობა შეუფარდეს. სასამართლომ სამ წელიწად-ნახევარი მიუსაჯა. სასჯელს მოაკლდა 10 თვე, რომელიც მან შინაპატიმრობაში გაატარა და საბოლოოდ 2 წელი და 8 თვე მიესაჯა. გარდა ამისა, რუსეთში ოპოზიციონერის წინააღმდეგ თაღლითობის მუხლითაც აღძრეს საქმე, რომელიც საკუთარივე ფონდებიდან ფულის გაფლანგავს ეხებოდა.
ადრეული ცხოვრება და კარიერა
ნავალნი რუსული და უკრაინული წარმოშობისაა. გაიზარდა ობნინკში, მოსკოვის სამხრეთ-დასავლეთით 100 კილომეტრში, თუმცა ბავშვობაში ზაფხულს ბებიასთან ატარებდა უკრაინაში, სადაც აითვისა უკრაინული ენა. მის მშობლებს, ანატოლი ნავალნისა და ლუდმილა ნავალნაიას, მოსკოვის ოლქის სოფელ კობიაკოვოში კალათების საქსოვი ქარხანა აქვთ, რომელსაც ისინი 1994 წლიდან ამუშავებენ.
სქოლიო
კატეგორია:რუსი პოლიტიკოსები კატეგორია:დაბადებული 1976 კატეგორია:დაბადებული 4 ივნისი
მარია ულიანოვა
მარია ულიანოვა (Мари́я Ильи́нична Улья́нова დ. 1878 — გ. 1937) — რუსირევოლუციონერი, ვლადიმერ ლენინის უმცროსი და. 1898 წლიდან იყო რსდმპ წევრი, 1903 წლიდან ბოლშევიკი, ცეკა-ს სამდივნოს წევრი. 1917 წლიდან ცეკა-ს ბიუროს წევრი. 1918 წლიდან გაზეთ „პრავდას“ პასუხისმგებელი მდივანი. 1925-1934 წლებში კომუნისტური პარტიის ცენტრალური კონტროლის კომისიის წევრი.
რესურსები ინტერნეტში
კატეგორია:დაბადებული 1878 კატეგორია:გარდაცვლილი 1937 კატეგორია:რუსი რევოლუციონერები კატეგორია:ბოლშევიკები კატეგორია:ქალი პოლიტიკოსები კატეგორია:რსდმპ-ის წევრები კატეგორია:რსდმპ(ბ)-ის VI ყრილობის დელეგატები
ნოვოსიოლოვკა (ტარაკლიის რაიონი)
ნოვოსიოლოვკა (Novosiolovca) — სოფელი მოლდოვაში, ტარაკლიის რაიონში. მდებარეობს ზღვის დონიდან 17 მეტრზე. 2004 წლის მონაცემებით, მოსახლეობა 1 289 ადამიანს შეადგენდა.
მილახი
მილახი (Milax) — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ჯულფის რაიონის სოფლები
კავთისხევის ქუჩა
კავთისხევის ქუჩა — ქუჩა ნაძალადევის რაიონში (ნაძალადევი). მახინჯაურის ქუჩიდან ცოტნე დადიანის ქუჩამდე. წარმოიქმნა XX საუკუნის 30-იან წლებში.
ლიტერატურა
კატეგორია:ნაძალადევის რაიონის ქუჩები
ვილიავიეხა (უილა)
ვილიავიეხა (Villavieja) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 7.374 ადამიანს შეადგენდა. ფართობი 670 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
საფეხბურთო კლუბ ლივერპულის ისტორია (1959–1985)
ალტ=Four trophies inside a glass cabinet. The trophies have ribbons on them and there is memorabilia next to them|მინი|ლივერპულის თასების მუზეუმი. 1977 წლიდან 1984 წლამდე ოთხჯერ მოგებული [[ევროპის ჩემპიონ კლუბთა თასი|ევროპული თასები]] საფეხბურთო კლუბ ლივერპულისთვის 1959 წლიდან 1985 წლამდე პერიოდი იწყება მთავარ მწვრთნელად ბილ შენკლის დანიშვნით, ლივერპული მეორე დივიზიონიდან უბრუნდება უმაღლეს ჩემპიონატს, მომდევნო წლებში კლუბმა არაერთი ტიტული მოიგი, წარმატების წლები სრულდება ეიზელის სტადიონის კატასტროფით.
შენკლიმ კლუბში მისვლის შემდეგ ლივერპული დაატოვებინა 24 ფეხბურთელს და შექმნა სპეციალური ოთახი სადაც სამწვრთნელო შტაბი საფეხბურთო ტაქტიკებს განიხილავდა.1961-62 სეზონში ლივერპული იმარჯვებს მეორე დივიზიონში და რვა წლის შემდეგ პირველი დივიზიონის წევრი ხდება. კლუბს დაბრუნებიდან ორი წლის შემდეგ (1963-64) როგორც ინგლისის ჩემპიონს, პირველად ეძლევა ევროპულ ტურნირებში მონაწილეობის უფლება. 1965 წელს ლივერპულმა პირველად მოიგო ასოციაციის თასი, ხოლო ინგლისის ჩემპიონი კვლავ გახდა 1965-66 და 1972-73 წლის სეზონებში. 1973 წელს კლუბმა პირველი ევროპული ჯილდო უეფა-ს თასი მოიპოვა. 1974 წელს ასოციაციის თასის მოგების შემდეგ ბილ შენკლიმ კლუბი დატოვა.
შენკლი შეცვალა მისმა ასისტენტმა ბობ პეიზლიმ. სადებიუტო სეზონში ლივერპულმა პირველ დივიზიონში მეორე ადგილი დაიკავა. ინგლისელი მწვრთნელის პერიოდში ლივერპულმა არაერთი ტიტული მოიგო, მათ შორის სამი ევროპის თასი (ახლანდელი ჩემპიონთა ლიგა) და ოთხი ლიგა. 1982-83 სეზონში პეიზლის წასვლის შემდეგ მთავარი მწვრთნელი ხდება მისი ასისტენტი ჯო ფაგანი.
ფაგანის სადებიუტო სეზონში კლუბმა მეოთხედ მოიგო ევროპის თასი, ასევე ლიგა და ინგლისის ლიგის თასი. 1985 წელს ევროპის თასის ფინალზე ბრიუსელის ეიზელის სტადიონზე ერთმანეთს შეხვდნენ ლივერპული და იუვენტუსი. თამაშის დაწყებამდე ლივერპულის გულშემატკივრებმა დაარღვიეს სტადიონის ჯებირები და იუვენტუსის ფანებს თავს დაესხნენ. სტადიონმა ადმიანების წონას ვერ გაუძლო და საყრდენი კედელი ჩამოინგრა, დაიღუპა 39 გულშემატკივარი, უმეტესად იტალიელები. სასჯელის სახით უეფამ ყველა ინგლისური კლუბი ხუთი წლით ევრო ტურნირებიდან მოკვეთა.
1959–65: ხელახლა აშენება
ალტ=Statue of Bill Shankly with his arms held aloft|მინი|[[ენფილდი (სტადიონი)|ენფილდის გარეთ დადგმული ბილ შენკლის ქანდაკება. შენკლიმ 1947 წლის შემდეგ პირველად მოიგო ინგლისის ჩემპიონობა ]] 1959-60 სეზონის შუა პერიოდში ჰადერზფილდ თაუნის მთავარი მწვრთნელი ბილ შენკლი ლივერპულის მწვრთნელად დაინიშნა. მას ლივერპულის პრეზიდენტმა ტომ უილიამსა კითხა მზად იყო თუ არა ქვეყნის საუკეთესო კლუბი გაეწვრთნა, რაზეც შენკლიმ მიუგო "რატომ, განა მეთ ბასბი წავიდა?" ჰადერზფილდის ამბიციების ნაკლებობამ და ლივერპულში არსებულმა პოტენციალმა შენკლი აიძულა რომ ლივერპულში გადასულიყო. მისი მოვსლის პერიოდში კლუბი მეორე დივიზიონში იყო დაქვეითებული 1954 წლიდან. პირველ სეზონში შენკლიმ ორ ფეხბურთელს მისცა დებიუტის საშუალება: იან კალაჰანი, მომავალში კლუბის რეკორდსმენი და რობერტ ჰენტი, შემდგომ წლებში მთავარი გოლეადორი.
შენკლის მისვლავს კლუბში მყისიერი წარმატება არ მოჰყოლია, პირველი წელი მეორე დივიზიონში მესამე ადგილზე დასრულდა. შოტლანდიელმა სპეციალისტმა ძირეული ცვლილებები დაიწყო, მან მოთამაშეების 24 კაციანი სია შეადგინა ვისაც კლუბი უნდა დაეტოვებინათ. სეზონის ბოლოს ისინი წავიდნენ. შენკლიმ თანამშრომლებისთვის არსებული ოთახს ახლებური დანიშნულება მოუძებნა. ეს სივრცე უნდა გამოყენებულიყო შეხვედრების ოთახად, სადაც ის და სამწვრთნელო შტაბის წევრები განიხილავდნენ სტრატეგიულ საკითხებს. ბუტრუმი კლუბის მომავალი წარმატების საწინდარი უნდა გამხდარიყო. მოგვიანებით ბობ პეიზლი იტყვის: "ბუტრუმში იმაზე ცხარე დისკუსიები იმართებოდა ვიდრე პოლიტიკრ სხდომათა დარბაზებში. რაც ამ ოთხ კედელში ხდებოდა განსაკუთრებულ მისტიკურ ელფერს ანიჭებდა ამ ადგილს."
მომდევნო სეზონი კვლავ მესამე ადგილზე დასრულდა, მიუხედავად იმისა, რომ 14 თამაში არ ჰქონდა გუნდს წაგებული, სეზონის სტარტზე 5 თამაშის დათმობამ ხელი შეუშალა უმაღლეს დივიზიონში დაწინაურებას. კლუბის აქციონერი ჯონ მორისი მიიჩნევდა, რომ მეტი ფული უნდა დახარჯულიყო ტრანსფერებზე, მან მოუწონდა კიდეც კლუბის პრეზიდენტს აქტიური ქმედება დაეწყო. მომდევნო წელს შენკლიმ ლივერპულის რიგებში მოტერუელიდან იან სტ ჯონი და დანდი იუნაიტედიდან რონ იეიტსი დაიმატა. იმდენად დარწმუნებული იყო ამ ტრანსფერების სისწორეში, რომ ამბობდა "გამათავისუფლეთ თუ ვერ ითამაშებენ" ამ შენაძენის შემდეგ კლუბი პირველ დივიზიონში გადავიდა, მეორე დივიზიონი 62 ქულით ისე დამთავრდა რომ ლივერპულს ერთი თამაშიც არ წაუგია საშინაო ენფილდის სტადიონზე. 1962-63 სეზონში რვა წლის შემდეგ ლივერპული უმაღლეს დივიზიონს დაუბრუნდა. მძიმე სტარტის მიუხედავად, 1963 წლის მარტში ლივერპული მეხუთე პოზიციაზე იმყოფებოდა და 13 თამაშიანი წაუგებელი სერია ჰქონდა. ლივერპული ასოციაციის თასის ნახევარფინალში 1-0 დამარცხდა ლესტერ სიტისთან, რასაც ტოტენჰემ ჰოტსპურთან 7-2 მარცხი მოყვა, საბოლოოდ მიმდინარე სეზონი მერვე ადგილზე დასრულდა. მარცხნივ|მინი|250x250პქ|ლივერპული [[აიაქსი ამსტერდამი (საფეხბურთო კლუბი)|აიაქსის წინააღმდეგ, ნიდერლანდებში. თამაში 5-1 დასრულდა. ]] მომდევნო წელს ლივერპულის რიგებს პრესტონ ნორტ ენდიდან შეუერთდა პიტერ ტომპსონი, შენკლის აზრით ის მარჯვენა ფლანგის გაძლიერებას შეძლებდა. კლუბისთვის 1963-64 სეზონი არადამაჯერებლად დაიწყო, ცხრა თამაშიდან მხოლოდ ცხრა ქულა. ლივერპულმა 1950 წლის შემდეგ პირველად გაიმარჯვა ევერტონის წინააღმდეგ მერსისაიდული დერბში 2-1. ლივერპული სატურნირო ცხრილში დაწინაურდა, მომდევნო 30 მატჩში 47 ქული მოაგროვა და მეექვსედ გახდა ინგლისის ჩემპიონი. ენფილდზე დამსწრეთა რაოდენობა საშუალოდ 50,000-მდე გაიზარდა. ამ პერიოდიდან იწყება ფანების მიერ სიმღერების შესრულება, მათ შორის იყო ლივერპულის ჰიმნი You'll Never Walk Alone.
გაჩემპიონების შემდეგ ლივერპული პირველად გამოჩნდა ევროპულ ტურნირებზე, ეს იყო ევროპის თასის 1964-65 სეზონი. პირველი მეტოქე ბელგიური ანდერლეხტი იყო, შენკლის გადაწყვეტილებით ფეხბურთელები მთლიანად წითელ ფორმებში იყვნენ გამოწყობილები. მისი აზრით ამით მოწინააღმდეგეებზე ზეგავლენას მოახდენდნენ. ლივერპული ნახევარფინალში იტალიურ ინტერთან დამარცხდა. შედეგი საკამათო იყო, შენკლი კი მიიჩნევდა, რომ მსაჯები ინტერის სასარგებლოდ იღებდნენ გადაწყვეტილებებს. ევროპული მარცხის პარალელურად ლივერპული ასოციაციის თასის ფინალში გავიდა სადაც მოწინააღმდეგე ლიდზ იუნაიტედი იყო. თამაში ფრედ დასრულდა, დამატებით დროში ჰანტმა გოლი გაიტანა, ლიდზმა გაათანაბრა, საბოლოოდ გაამარჯვების გოლი სტ ჯონსმა შეაგდო. ისტორიაში პირველად ლივერპულმა ინგლისის ასოციაციის თასის მოიგო. ასოციაციის თასზე წარმატების მიუხედავად, ლიგაში მერსისაიდულმა კლუბმა მეშვიდე ადგილზე დაასრულა სეზონი.
1965–70: სტაბილურობა
მინი|[[რონ იეიტსი ლივერპულის კაპიტანი 1961 - 1970 წლებში. ]] ასოციაციის თასის მოგება ნიშნავდა 1965-66 წლის უეფა-ს თასების მფლობელთა თასის ტურნირზე გასვლას. ლივერპულმა ფინალამდე მიაღწია, სადაც მოწინააღმდეგე ბორუსია დორტმუნდი იყო. 90 წუთის შემდეგ ანგარიში 1-1 იყო, თამაში დამატებით დროში გადავიდა სადაც გერმანელებმა იმარჯვეს 2-1. შენკლი უკმაყოფილი იყო და თქვა "ჩვენ კარგად ვერ ვითამაშეთ და ორი სულელური გოლი მივიღეთ". ასევე მარცხით დასრულდა ასოციაციის თასის მესამე ტური ჩელსისთან. თასიდან გამოვარდნის შემდეგ 1966 წლის აპრილში ჩელსი და ლივერპული ერთმანეთს ლიგაზე შეხვდნენ სადაც "წითლებმა" იმარჯვეს.
არც შემდეგი წელი ყოფილა წარმატებული. ევროპის თასის 1966-67 სეზონში ლივერპული კვლავ დაბრუნდა, თუმცა ჰოლანდიურმა აიაქსმა გამოაგდო, ორივე მატჩის ანგარიში 7-3 იყო. ასევე იმედგაცრუებით დასრულდა ლიგაც (მეხუთე ადგილი), ბოლო თერთმეტი თამაშიდან ლივერპულმა მხოლოდ ორჯერ მოიგო. ერთი მნიშვნელოვანი მოვლენა იყო ბლეკპულიდან ემლინ ჰიუზის დამატება £65,000-ად, შემდგომში ემლინი ლივერპულის კაპიტანი გახდა. ლივერპულმა კარგად დაიწყო 1967-68 სეზონი, ნოემბრის ბოლომდე ცხრილში ლიდერობდა. გადატვირთულმა სათამაშო კალენდარმა საქალაქთაშორისო ბაზრობათა თასზე, ასოციაციის თასზე დ ინგლისის ლიგის თასზე უარყოფითად იმოქმედა და შიდა ჩემპიონატში ქულები დაიკარგა. სეზონი მესამე ადგილზე დასრულდა მანჩესტერ სიტის და მანჩესტერ იუნაიტედის შემდეგ. ლივერპულისთვის წარმატება არცერთ ტურნირზე არ ჰქონია, მაქსიმუმი ასოციაციის თასის მეთხედფინალში გასვლა იყო.
შემდგომ სეზონში ლივერპული მალევე გამოეთიშა სხვადასხვა ტურნირებს. კალენდრის შემცირება ლიგის თამშებზე არ ასახულა, საბოლოოდ ლიდზ იუნაიტედს ექვსი ქულით ჩამორა. შენკლის ფეხბურთელების ასაკი მატულობდა. გარი ბაირნი ლივერპულიდან წავიდა, მან 12 სეზონი და 333 თამაში ჩაატარა. შენკლიმ გუნდის შემადგენლობის გადახალისება დაიწყო, სეზონის ბოლოს შეიძინა ჰიუზი და რეი კლემანსი. თუმცა ყველა ტრანსფერი წარმატებული არ ყოფილა, ჩელსიდან £96,000 შეძელი ტონი ჰატლი, ცუდი ფორმის და ტრამვიანობის გამო მალევე გაუშვეს კოვენტრი სიტიში. 1968-69 სეზონში სარეკორდო £100,000 ტრანსფერი შედგა ვულვერჰემტონტ უონდერერსთან, ალუნ ევანსი ლივერპულის ფეხბურთელი გახდა. კარგი სტარტის მიუხედავად ტრამვიანობამ ევანსის კარიერას ხელი შეუშალა.
1969-70 სეზონში ლივერპულში ბოლო თამაში ჩაატარეს სტ ჯონმა და იეიტსმა. უოტფორდთან ასოციაციის თასის მატჩმა შენკლი საბოლოოდ დაარწმუნა, რომ ლივერპულის რამდენიმე ფეხბურთეს კლუბი უნდა დაეტოვებინა. სეზონის სტარტზე ლივერპული დაუმარცებელი იყო (10 მატჩი), ეს სერია 1-0 გამარჯვებით მანჩესტერ იუნატედმა დაასრულა. ლივერპულმა სეზონის სტარტის ფორმა ვერ შეინარჩუნა და ტურნირი მეხუთე ადგილზე დაასრულა. ასევე წარუმატებელი გამოდგა გამოსვლა ასოციაციის თასზე და ბაზრობათა თასზე.
1970–75: გარდამავალი პერიოდი
შენკლიმ ახალი გუნდის ფორმირება 1970-71 სეზონში დაიწყო, ახალგაზრდა ფეხბურთელების დაწინაურებით გუნდის საშუალო ასაკი 22 წელი გახდა. ძირითად შემადგენლობაში დამკვიდრდნენ: ტივ ჰეივეი, ელის ლინდსლი და ლარი ლორდი. კარდიფ სიტიდან გადმოსულმა ჯონ ტოშაკმა ჰუნტი ჩაანაცვლა. სატურნირო ცხრილში კლუბის პოზიცია არ გაუმჯობესებულა, სეზონი კვლავ მეხუთე ადგილზე დასრულდა, ასევე წარუმატებელი იყო ბაზრობათა თასზე ასპარეზობა, სადაც ნახევარფინალში ლიდზ იუნაიტედმა გაიმარჯვა. ასოციაციის თასის ფინალში კი მოწინააღმდეგე არსენალი იყო. თამაშის ძირითადი დრო ფრედ დასრულდა. დამატებით დროში ლონდონურმა კლუბმა გაიმარჯვა 2-1 და დუბლის შესრულება შეძლო. ალტ=A set of gates with the inscription "Paisley Gateway" at the top. In the middle of the sets of gates are two emblems|მარცხნივ|მინი|პეიზლის ჭიშკარი, შექმნილია ლივერპულის ყველაზე წარმატებული მწვრთნელის [[ბობ პეიზლი|ბობ პეიზლის საპატივსცემოდ]] არსენალთან ფინალის წაგების შემდეგ შენკილიმ სკანთროპ იუნაიტედიდან შეიძინა კევინ კიგანი. კიგანი გუნდის მთავარი ფეხბურთელი გახდა, მისი სადებიუტო გოლი პირველივე თამაშში მოედანზე შესვლიდან 12 წუთში შედგა. კიგანის დამატებამ მერსისაიდული კლუბი საჩემპიონო ბრძოლაში დააბრუნა, ბოლო ტურამდე გაურკვეველი იყო გამარჯვებულის ვინაობა, ლივერპული ერთი ქულით ჩამორჩებოდა დერბი ქაუნთს, თუ არსენალს დაამარცხებდა ლივერპული ჩემპიონი გახდებოდა, ეს ვერ მოხერხდა და საზონი მესამე ადგილზე დასრულდა. 1972-73 სეზონში შენკლის ახალგაზრდულმა გუნდმა პირველი ევროპული ტიტული უეფა-ს თასი მოიგო. ასევე კარგად დაიწყო ლიგაც, შეფილდ იუნაიტედის 5-0 დამარცხების შემდეგ ლივერპულმა პირველ პოზიციაზე გადაინაცვლა, სადაც მთელი სეზონი დარჩა და ლესტერ სიტისთან 0-0-ის შემდეგ ტიტული ოფიციალურად გაიფორმა. ლიგის მერვედ მოგებით ლივერპული დაეწია არსენალის მაჩვენებელს. უეფას თასის ფინალში მეტოქე გერმანული კლუბი ბორუსია მენხენგლადბახი იყო. პირველი ტაიმი "წითლების" გამარჯვებით 3-0 დასრულდა, მეორე ნახევარში გერმანელებმა 2 გოლის გატანა შეძლეს, საბოლოო ანგარიში 3-2. ლივერპული გახდა პირველი ინგლისური კლუბი, რომელმაც ერთ სეზონში ლიგა და ევროპული ტურნირი მოიგო.
1975-81: წარმატება
ალტ=Kenny Dalglish in a white shirt, wearing sunglasses.|მინი|[[კენი დალგლიში გამარჯვების გოლის ავტორი 1978 წლის ევროპის თასის ფინალში ]] 1975-76 სეზონი ქუინზ პარკ რეინჯერსთან 2-0 მარცხით დაიწყო. ოქტომბრის შუა პერიოდამდე შედეგები არ გაუმჯობესებულა, პირველი თორმეტი თამაშიდან მხოლოდ ექვისის მოგება. ლივერპული გამარჯვების გზას დაუბრუნდა სეზონის მეორე ნახევარში, ამ დროს ქუინზ პარკთან ერთი ქულის სხვაობა იყო. ბოლო ტურში უნდა გარკვეულიყო გამარჯვებულის ვინაობა, ქუინზ პარკს დასრულებული ჰქონდა თამაშები, ხოლო თუ ლივერპული ვულვერჰემპტონს ვერ მოუგებდა გამარჯვებულიც ვერ გახდებოდა, მძიმე სტარტის მიუხედავად საბოლოოდ ეს შეხვედრა 3-1 დასრულდა და ლივერპული ჩემპიონი გახდა. თუმცა გამოეთიშა ასოციაციის და ლიგის თასების გათამაშებას, მაგრამ გავიდა უეფას თასის ფინალში, სადაც ბელგიური კლუბი ბრიუგე 4-3 დაამარცხა და ლივერპულმა მეორედ მოიგო უეფას თასი.
1976-77 სეზონის სტარტზე კიგანმა განაცხადა, რომ ლივერპულის მთავარი მიზანი ევროპული თასების მოგება იქნებოდა: "ჩვენ გვაქვს უფრო მეტი ამბიცია, გვსურს გავიდეთ ევროპის თასზე. ბოლო ხუთ წელში ჩვენ მოვიგეთ ყველაფერი, შემდეგი ევროპის თასია." ლივერპულმა სეზონი კარგად დაიწყო პირველი 16 თამაშიდან მხოლოდ ორი წაგება, "წითლები" სეტემბერში უკვე ცხრილის სათავეში იმყოფებოდნენ. საშობაოდ ასტონ ვილასთან 5-1 მარცხის მიუხედავად ლივერპული მეათედ გახდა ჩემპიონი. წარმატებული იყო ევროპული ასპარეზობა, ევროპის თასის (თანამედროვე ჩემპიონთა ლიგა) ფინალში გლადბახის 3-1 დამარცხებით ლივერპული პირველად ევროპის ჩემპიონი გახდა. პეიზლის გუნდს ასოციაციის თასის მოგებით ტრებლის შესრულების შესაძლებლობა მიეცა, თუმცა ფინალი მანჩესტერ იუნაიტედმა მოიგო.
1977-78 სეზონის დასაწყისში კიგანი ჰამბურგმა იყიდა £500,000-ად. პეიზლიმ შემცვლელად სელტიკიდან კენი დალგლიში მოიყვანა, შოტლანდიელი ფეხბურთელის გავლენა მყისიერი იყო, მან პირველივე სეზონში ლიგის 42 მატჩში 20 გოლი გაიტანა. დალგლიშს ეკუთვნის გამარჯვების გოლი ევროპის თასის ფინალში ბრიუგეს წინააღმდეგ, ლივერპული გახდა პირველი ინგლისური კლუბი, რომელმაც ზედიზედ ორჯერ მოიპოვა ევროპის ჩემპიონობა. ევროპაში წარმატების პარალელურად ინგლისის ჩემპიონატში ლივერპული გამარჯვებულ ნოტინგემ ფორესტს შვიდი ქულით ჩამორჩა, ასევე ნოტინგემი იყო მთავარი მოწინააღმდეგე ლიგის თასის ფინალში. თამაში ფრედ 0-0 დასრულდა, რის გამოც განმეორებითი შეხვედრა გაიმართა, სადაც ნოტინგემმა 1-0 გაიმარჯვა.
1978-79 სეზონი არადამაჯერებლად დაიწყო. ლივერპული ევროპის თასიდან ნოტინგემ ფორესტმა გამოთიშა, ხოლო ლიგის თასიდან შეფილდ იუნაიტედმა. მარცხი გამოსწორდა ლიგაზე კარგი თამაშებით, ექვისდან ექვსივე მოგება და წაუგებლობა 12 თამაშში, კარგი სერია დასრულდა ევერტონთან 1-0 მარცხით. ლივერპულმა დამაჯერებელი ფორმა სეზონის ბოლომდე შეინარჩუნა და ინგლისის ჩემპიონი გახდა, ნოტინგემ ფორესტი ლივერპულს რვა ქულით ჩამორჩა. "მერსისაიდულმა კლუბმა" ლიგაზე რამდენიმე რეკორდი გააუმჯობესა, მათ შორის ლიდზ იუნაიტედის 1968–69 სეზონში მოპოვებული უმაღლესი 67 ქულა და გაშვებული 16 გოლი, ასევე რეკორდულად მცირე მაჩვენებელია.
ჩემპიონობა შენარჩუნდა მომდევნო სეზონში. მიუხედავად საუთჰემპტონთან და ნოტინგემ ფორესტთან სეზონის სტარტზე განცდილი მარცხისა 1980-ის იანვარში ლივერპული ცხრილში ლიდერობდა, ასტონ ვილასთან 4-1 მოგების შემდეგ კი ოფიციალურად გახდა გამარჯვებული. კლუბის წარმატების გასაღები ენფილდი იყო, მთელი სეზონის განმავლობაში საშინაო არენაზე ლივერპულს არ წაუგია და მხოლოდ 8 გოლი გაუშვა. ლიგაზე წარმატების პარალელურად ლივერპული ევროპის თასიდან საბჭოთა დინამო თბილისმა გამოაგდო. უკეთესად გამოვიდნენ ლიგის და ასოციციის თასზე, მაგრამ ვერც ამ ტურნირებში შეძლეს ნახევარფინალების გადალახვა. სეზონის განმავლობაში ლივერპული გახდა პირველი ბრიტანული კლუბი, რომელმაც კომერციული ინტერესებიდან გამომდინარე მაისურზე სპონსორის Hitachi-ის ლოგო გამოსახა.
1980-81 სეზონში ლივერპული იბრძოდა როგორც ლიგაზე ასევე ევროპის თასზე. ლიგაზე რვა თამაშის წაგებამ და 17 თამაშის ფრედ დასრულებამ ლივერპულს ბოლო 16 სეზონში ყველაზე ცუდი მეხუთე ადგილი დააკავებინა, გამარჯვებული კი ასტონ ვილა გახდა. უკეთესად გამოიყურებოდა ლიგის თასის შეჯიბრება, სადაც ფინალში ვესტ ჰემ იუნაიტედი 2-1 დამარცხდა. ევროპის თასის ფინალში ლივერპულის მეტოქე რეალ მადრიდი იყო. ალან კენედის გოლით ლივერპულმა მესამედ მოიგო ევროპული თასი.
1981–85: ტრიუმფი და ტრაგედია
ალტ=Exhibit of Liverpool F.C. memorabilia from the 1984 European Cup Final|მინი|კლუბის მუზეუმში გამოფელი 1984 წლის ევროპის თასის [[ევროპის თასის ფინალი 1984|ფინალის მოგონება ]] წინა სეზონის ჩაგდების შემდეგ მთავარი მიზანი ლიგის მოგება იყო. მეკარე კლემენსმა კარიერა ტოტენჰემში გააგრძელა, მის ნაცვლად მოიყვანეს ბრუს გრობელერი. ლივერპულმა სეზონის სტარტი ცუდად დაიწყო, პირველ მატში მარცხს რამდენიმე ფრე მოყვა. გუნდის ცუდი შედეგები გაგრძელდა 1981 წლის დეკემბრამდე, ამ დროს 17 თამაშიდან მხოლოდ 6 იყო მოგებული და ცხილის ბოლოსკენ იმყოფებოდა. სეზონის მეორე ნახევარში ყველაფერი გამოსწორდა, ბოლო 11 შეხვედრიდან ყველას მოგებამ ლივერპულს საშუალება მისცა კვლავ გამხდარიყო ჩემპიონი, უშუალო კონკურენტი იფსვიჩ თაუნი კი 4 ქულით ჩამორჩა. ლიგის ტიტული შენარჩუნდა 1982-83 სეზონშიც, მეორე ადგილზე მყოფი უოტფორდი 11 ქულით ჩამორჩებოდა. ლივერპული გამოეთიშა ასოციაციის თას და ევროპულ თას მეხუთე რაუნდში და მეოთხედ ფინალში, მაგრამ წარმატებული იყო ლიგის თასზე ასპარეზობა. ფინალში მანჩესტერ იუნაიტედის 2-1 დამარცხებით ლივერპული ზედიზედ მესამედ გახდა გამარჯვებული. სეზონის სტარტზე პეიზლიმ განაცხადა, რომ ასაკის გამო წასვლას აპირებდა. პეიზლიმ მწვრთნელობის პერიოდში მოიგო 6 ლიგის ჩემპიონობა, 3 ევროპის თასი და ლიგის თასები, ის ლივერპულის ყველაზე წარმატებული მწვრთნელი გახდა. ახალ მწვრთნელად დაინიშნა პეიზლის ასისტენტი ჯო ფაგანი.
წარმატებული იყო 1983-84 სეზონი, ლივერპული ზედიზედ სამგზის გამარჯვებული გახდა ინგლისში. მძიმე სტარტის მიუხედავად ნოემბერში უკვე ცხრილის ლიდერი იყო, კონკურენტი საუთჰემპტონი მხოლოდ 3 ქულით ჩამორჩა. წარმატების გასაღები აღმოჩნდა თავდამსხმელი იან რაში, ლიგაზე 32 გოლით და სამ სხვადასხვა ტურნირზე 13 გოლით. ლივერპული კვლავ გავიდა ლიგის თასის ფინალში, მოწინააღმდეგე მხარეს ევერტონი იყო. უემბლის სტადიონზე შეხვედრა 0-0 დასრულდა, ერთი კვირის შემდეგ განმეორებითი თამაში მეინ როუდზე შედგა, სადაც გრაამ სოუნსის გოლით ლივერპულმა 1-0 გაიმარჯვა და ზედიზედ მეოთხედ დაეუფლა ინგლისის ლიგის თასს. ასევე წარმატებული იყო გამოსვლა ევროპულ თასზე. რომში სტადიო ოლიმპიკოზე ფინალში მოწინააღმდეგე ადგილობრივი რომა იყო. 90 წუთში დაფიქსირდა ფრე 1-1, დაინიშნა პენალტების სერია სადაც ლივერპულმა მოიგო. მარცხნივ|მინი|[[ეიზელის სტადიონი|ეიზელის სტადიონის გეგმა სადაც ნაჩვენებია კატასტროფის ადგილი]] მომდევნო წელი ფაგანისთვის წარუმატებელი იყო, ცხრა წელში პირველად ლივერპულმა ტიტულის მოპოვება ვერ შეძლო ვერცერთ ტურნირზე. ლიგის ცხრილში ლიდერობა 1984 წლის ოქტომბერში დასრულდა. შედგომ თამაშების მოგების მიუხედავად, ვეღარ მოხერხდა ევერტონთან 13 ქულიანი სხვაობის აღმოფხვრა და ლივერპულისთვის ლიგა მეორე ადგილზე დასრულდა. წარუმატებელი იყო თასებზე ასპარეზობაც, ლიგის თასიდან მესამე რაუნდში, ხოლო ასოციაციის თასის ნახევარინალიდან მანჩესტერ იუნაიტედმა გამოაგდო. ლივერპული მეხუთედ გავიდა ევროპის თასის ფინალში. სანამ თამაში დაიწყებოდა იუვენტუსის წინააღმეგ, ეიზელის სტადიონზე ტრაგედია დატრიალდა. ლივერპულის გულშემატკივრებმა გადალახეს დამცავი ჯებირები და იუვენტუსის ქომაგებს თავს დაესხნენ, ფანების ნაწილი გაიქცა, ბევრი ადამიანის ერთად შეკრებამ სტადიონის კედლის ჩამონგრევა გამოიწვია, დაიღუპა 39 გულშემატკივარი, უმეტესობა იტალიელები. კედლის ჩამოგრევამ თამაში ორი საათით გადაწია, განიხილებოდა შეხვედრის გაუქმებაც, მაგრამ შიშობდნენ რომ ეს უფრო მეტ ძალადობას გამოიწვევდა. ფინალი იუვენტუსმა 1–0 მოიგო.
მატჩის შემდეგ ეიზელის სტადიონის კატასტროფაზე პასუხისმგებლობა ლივერპულელ გულშემატკივრებს დაეკისრათ. UEFA-ს ოფიციალურმა წარმომადგენელმა გუნტერ შნაიდერმა თქვა "მხოლოდ ინგლისელი ფანები არიან პასუხისმგებლები. ეს ეჭვგარეშეა". შემდეგ ინგლისის ფეხბურთის ასოციაციამ კლუბებს დაატოვებინა ევროპული შეჯიბრებები, ორი დღის შემდეგ უეფამ ყველა ინგლისურ კლუბს განუსაზღვრელი ვადით აუკრძალა ევროპულ ტურნირებში მონაწილეობა. სასჯელი 5 წელი იყო, ლივერპულს კი დამტებით 1 წელი. ფაგანმა დატოვა მთავარი მწვრთნელის პოსტი. ის შეცვალა კენი დალგლიშმა და გახდა მოთამაშე-მწვრთნელი.
სქოლიო
კატეგორია:ლივერპული (საფეხბურთო კლუბი)
მაიენ-კობლენცის რაიონი
მაიენ-კობლენცის რაიონი (Landkreis Mayen-Koblenz) — რაიონი გერმანიაში. რაიონის ცენტრი — ქალაქი კობლენცი. რაიონი შედის რაინლანდ-პფალცის ფედერალურ მხარეში. იკავებს 817,06 კვ. კმ. ფართობს. მოსახლეობა შეადგენს 213 813 ადამიანს. მოსახლეობის სიმჭიდროვე — 262 ადამიანი/კვ.კმ-ზე. რაიონის ოფიციალური კოდი — 07 1 37.
რესურსები ინტერნეტში
კატეგორია:რაინლანდ-პფალცის რაიონები
რეიჩელ ბლუმი
რეიჩელ ლეა ბლუმი (Rachel Leah Bloom; დ. 3 აპრილი, 1987 წელი, ლოს-ანჯელესი, კალიფორნია, აშშ) - ამერიკელი მსახიობი, კომიკოსი, მწერალი, მომღერალი, კომპოზიტორი და პროდიუსერი. იგი ცნობილია რებეკა ბანჩის როლით CW მუსიკალურ-დრამატულ სერიალში Crazy Ex-Girlfriend (2015–2019), რისთვისაც მრავალი მოწონება დაიმსახურა, მათ შორის ოქროს გლობუსის პრემია, TCA ჯილდო, Cristic 'Choice Television Award და Primeime Emmy Award.
ადრეული ცხოვრება
ბლუმი დაიბადა 1987 წლის 3 აპრილს, ლოს-ანჯელესის ოლქში, კალიფორნია. ის გაიზარდა მანჰეტენის სანაპიროზე. ბლუმი მუსიკოსი შელის და ჯანდაცვის იურისტის ალან ბლუმის ერთადერთი შვილია. ის ებრაელია. ბლუმი დადიოდა მანჰეტენის საჯარო სკოლებში, მათ შორის მირა კოსტას საშუალო სკოლაში, სადაც იგი მონაწილეობდა სკოლის დრამატულ პროგრამაში. 2009 წელს ბლუმმა დაამთავრა ნიუ–იორკის უნივერსიტეტის ტიშის სახელობის სამხატვრო სკოლა დრამატურგიის BFA– ს სპეციალობით. ნიუ-იორკში ყოფნის დროს, ბლუმი იყო სკოლის პრემიერ ესკიზური კომედიური ჯგუფის, ჰამერკატზის, მთავარი მწერალი და დირექტორი. კოლეჯის შემდგომ ბლუმი კონცერტებს მართავდა მოქალაქეთა ბრიგადის თეატრში ნიუ-იორკში და ლოს-ანჯელესში. ბრუკლინში კოლეჯის დასრულების შემდეგ იგი ერთ დროს კომიკოსის ილანა გლეიზერის თანაკლასელი იყო.
კარიერა
ბლუმი პირველად ცნობილი გახდა YouTube- ის კომედიური ვიდეოებით, მათ შორის ჰიუგოს პრემიაზე ნომინირებული მუსიკალური ვიდეო "Fuck Me, Ray Bradbury". იგი ასევე გამოჩნდა სხვადასხვა ფილმში, მათ შორის მეტად სავარაუდოა მკვლელობა (2018), Angry Birds Movie 2 (2019) და Trolls World Tour (2020). 2010 წლის აპრილში ბლუმმა დაწერა და იმღერა სიმღერა "Fuck Me, Ray Bradbury", იგი გამოიცა რეი ბრედბერის 90 წლის იუბილესთან დაკავშირებით 2010 წელს. სიმღერა შთაგონებულია მისი საყვარელი რეი ბრედბერის წიგნით, The Martian Chronicles. ინტერნეტში განთავსებული იყო ბრედბერის ფოტო, რომელიც სავარაუდოდ აჩვენებდა მას ვიდეოს ყურებას. იგი მუშაობდა სტაჟიორად Saturday Night Live-ში. 2012 წელს მან წარუმატებლად წაიყვანა შოუ, მან წარადგინა აუდიტორული ვიდეო, რომელშიც შედიოდა კატარინ ჰეპბერნი, რომელიც ასრულებდა ხმას Bugs Bunny- სთვის Space Jam- ში. ბლუმმა მონაწილეობა მიიღო ფილმში "ყველაზე მეტად სავარაუდოა მკვლელობა", ადამ პალისა და ვინსენტ კარტაიზერის მონაწილეობით. ფილმის რეჟისორი იყო ბლუმის მეუღლე დენ გრეგორი. პრემიერა შედგა SXSW კინოფესტივალზე 2018 წლის მარტში და გამოვიდა Digital და Demand მოთხოვნით 2018 წლის მაისში.
პირადი ცხოვრება
2015 წელს ბლუმიმ იქორწინა მის შეყვარებულზე, მწერალზე, მსახიობზე, პროდიუსერზე და რეჟისორზე დენ გრეგორზე. მისმა ბიძაშვილმა, რაბინმა, შეასრულა ცერემონია. ბლუმს აქვს ფსიქიკური დაავადების ისტორია, მას დიაგნოზირებული აქვს დეპრესია, შფოთვა და OCD, რის შესახებაც მან გულწრფელად ისაუბრა. ბლუმის პერსონაჟს Crazy Ex- შეყვარებულში პიროვნების საზღვარი აქვს და შოუ ამ თემებს ეხება. 2019 წლის 14 სექტემბერს ბლუმმა გამოაცხადა, რომ ორსულად იყო მისი პირველი შვილი. 2020 წლის 1 აპრილს მან გამოავლინა, რომ შეეძინა გოგონა.
სქოლიო
კატეგორია:დაბადებული 3 აპრილი კატეგორია:დაბადებული 1987 კატეგორია:XXI საუკუნის ამერიკელი ქალი მსახიობები კატეგორია:XXI საუკუნის ამერიკელი კომიკოსები კატეგორია:XXI საუკუნის ამერიკელი მომღერლები კატეგორია:XXI საუკუნის ამერიკელი ქალი მომღერლები კატეგორია:XXI საუკუნის ამერიკელი ქალი მწერლები კატეგორია:XXI საუკუნის ამერიკელი მწერლები კატეგორია:ამერიკელი ტელემსახიობი ქალები კატეგორია:ამერიკელი ტელესცენარისტები კატეგორია:ამერიკელი ქალი გამხმოვანებლები კატეგორია:ამერიკელი ქალი სცენარისტები კატეგორია:პრაიმტაიმის ემის ჯილდოს მფლობელები
ვანუატუს ფეხბურთის ფედერაცია
ვანუატუს ფეხბურთის ფედერაცია (Vanuatu Football Federation) — საფეხბურთო ორგანიზაცია, რომელიც აკონტროლებს ფეხბურთს ვანუატუში. ეს არის ვანუატუს საფეხბურთო კლუბების ასოციაცია და ორგანიზებას უკეთებს როგორც ნაციონალურ შეჯიბრებს, ასევე ვანუატუს ეროვნული ნაკრების საერთაშორისო მატჩებს.
დაარსდა 1934 წელს. ფიფა-ში გაწევრიანდა	1988 წელს. იმავე წლიდან ოკეანეთის ფეხბურთის კონფედერაციის წევრია.
სქოლიო
კატეგორია:1934 წელს დაარსებული ორგანიზაციები კატეგორია:სტატიების ესკიზები ვანუატუს შესახებ
მეგი წულუკიძე
მეგი სიმონის ასული წულუკიძე (დ. 1 იანვარი, 1921, თბილისი — გ. 6 ნოემბერი, 1993, იქვე) — ქართველი მსახიობი, საქართველოს სსრ დამსახურებული არტისტი (1966). რეჟისორ სიკო დოლიძის მეუღლე.
ბიოგრაფია
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:დაბადებული 1 იანვარი კატეგორია:დაბადებული 1921 კატეგორია:გარდაცვლილი 6 ნოემბერი კატეგორია:გარდაცვლილი 1993 კატეგორია:ქართველი მსახიობები კატეგორია:საქართველოს სსრ-ის დამსახურებული არტისტები კატეგორია:დიდუბის პანთეონში დაკრძალულები მ
პეტრე ნასყიდაშვილი
პეტრე ნასყიდაშვილი (დ. 27 ნოემბერი, 1928, ვალე — გ. 2014) — ქართველი მეცნიერი, სოფლის მეურნეობის მეცნიერებათა კანდიდატი (1956), სოფლის მეურნეობის მეცნიერებათა დოქტორი (1976), პროფესორი (1977).
ბიოგრაფია
1952 წელს დაამთავრა საქართველოს აგრარული უნივერსიტეტის აგრონომიული ფაკულტეტი; საქართველოს სასოფლო სამეურნეო ინსტიტუტის ასპირანტურა სელექცია — მწთესლეობის სპეციალობით 1955 წელს.
1952–2006 წლებში იყო საქართველოს აგრარული უნივერსიტეტის ასპირანტი, სელექცია — მეთესლეობის კათედრის ლაბორანტი, დოცენტი, აგრონომიული ფაკულტეტის დეკანი, გენეტიკისა და სელექცია — მეთესლეობის კათედრის გამგე და ამ კათედრის პროფესორი, პრორექტორი სასწავლო დარგში; 1995-2006 წლებში საქართველოს სოფლის მეურნეობის სამინისტროს სელექციური მიღწევების გამოცდისა და დაცვის კომისიის თავმჯდომარე, შემდეგ ინსპექციის უფროსი; 2007-2010 წლებში საქართველოს აგრარული უნივერსიტეტის აგროტექნოლოგიის დეპარტამენტის მთავარი კონსულტანტი. 2008 წლიდან საქართველოს სოფლის მეურნეობის მეცნიერებათა აკადემიის გენეტიკური რესურსების საკოორდინაციო ცენტრის ხელმძღვანელი, აკადემიური დეპარტამენტის მთავარი ექსპერტი. 2005 წელს იუნესკოს გადაწყვეტილების შესაბამისად, მეცნიერების ისტორიის საქართველოს საზოგადოებამ დააჯილდოვა მედლით და პრემიით; საქართველოს ერის წინაშე გაწეული დიდი ღვაწლისთვის და მეცნიერების განვითარებაში შეტანილი განსაკუთრებული წვლილისთვის, დაჯილდოებულია საქართველოს საპატრიარქოს სიგელით (2007); ხორბლის სელექციაში დიდი მიღწევებისთვის, ხორბლის და სიმინდის გაუმჯობესების ცენტრის (CIMMYT) მიერ დაჯილდოებულია დიპლომით და სამკერდე ნიშნით (2008); არჩეულ იქნა გორის სუხიშვილის სახელობის უნივერსიტეტის საპატიო პროფესორად (2008); მიენიჭა ლეონარდე დეკაპრელევიჩის აკადემიური სახელობითი პრემია (2011); ნიკილოზ ვავილოვის სახელობის მედალი (2012). გამოქვეყნებული აქვს 675-ზე მეტი სამეცნიერო ნაშრომი ქართულ (501), რუსულ (140) და ინგლისურ (34) ენებზე, მათ შორის 15 მონოგრაფია, 16 სახელმძღვანელო, 23 მეთოდური მითითება და მეთოდური დამუშავება, 10-ზე მეტი ღონისძიება — რეკომენდაცია და 19 ჯიშისა და ჰიბრიდის ავტორი.
რესურსები ინტერნეტში
კატეგორია:დაბადებული 27 ნოემბერი კატეგორია:დაბადებული 1928 კატეგორია:გარდაცვლილი 2014 კატეგორია:ქართველი სოფლის მეურნეობის მუშაკები კატეგორია:საქართველოს აგრარული უნივერსიტეტის კურსდამთავრებულები
ქალწულის გროვა
250px|მინი|ქალწულის გროვა ქალწულის გროვა — გალაქტიკების გროვა ქალწულის თანავარსკვლავედის მიმართულებით, რომლის ცენტრალური ნაწილი დედამიწიდან 53.8 ± 0.3 სინათლის წლითაა დაშორებული. მოიცავს დაახლოებით 1300 გალაქტიკას (შესაძლოა 2000-ზე მეტსაც). გროვა წარმოადგენს უფრო დიდი, ქალწულის ზეგროვის გულს, რომლის წევრიც ასევე არის ადგილობრივი ჯგუფი. ქალწულის გროვის მასა დაახლოებით 1.2×10 მზის მასას შეადგენს, რადიუსი კი 2.2 მეგაპარსეკს.
გროვის შემადგენელი მრავალი კაშკაშა გალაქტიკა, მათ შორის ელიფსური გალაქტიკა მესიე 87 1770-1780-იან წლებში აღმოაჩინეს, რომლებიც შემდეგ თანდათან შევდინენ ფრანგი ასტრონომის, შარლ მესიეს კატალოგში. მესიე მას აღწერდა როგორც ნისლეულს ვარსკვლავების გარეშე; მისი რეალური ბუნების შესახებ მხოლოდ 1920-იან წლებში გახდა ცნობილი.
გროვა ქალწულის თანავარსკვლავედში დაახლოებით 8 გრადუსზეა გადაჭიმული. შემადგენელი გალაქტიკების დიდი ნაწილის ხილვა პატარა ტელესკოპებითაც შესაძლებელია. მისი ყველაზე კაშკაშა ობიექტია ელიფსური გალაქტიკა მესიე 49. თუმცა, მისი ყველაზე ცნობილი ობიექტი ასევე ელიფსური გალაქტიკა მესიე 87-ია, რომელიც გროვის ცენტრში მდებარეობს.
მახასიათებლები
გროვა სპირალებისა და ელიფსების წმინდად ჰეტეროგენული ნაზავია. 2004 წლის მონაცემებით, მიჩნეულია, რომ სპირალური გალაქტიკები გადაჭიმულია წაგრძელებულად, ირმის ნახტომის მიმართულებით. ელიფსური გალაქტიკები უფრო ცენტრშია თავმოყრილი.
გროვა შედგება მინიმუმ სამი ქვეგროვისგან: ქალწული A, რომლის ცნეტრიც არის M87, ქალწული B — M49-ის გარშემო, ასევე დაბალი სიჩქარის ღრუბელი, რომლის ცენტრშიც განთავსებულია სპირალური გალაქტიკა NGC 4216.
ქალწული A შედგება ელიფსური, ლინზისებრი და მწირი გაზის მქონე სპირალური გალაქტიკებისგან.
ეს სამი გროვა ამჟამად შერწყმის პროცესშია, რის შედეგადაც შეიქმნება უფრო დიდი, ცალკეული გროვა; შემოსაზღვრულია შედარებით პატარა გალაქტიკური ღრუბლებით, რომლებიც ძირითადად სპირალური გალაქტიკებისგან შედგება და ეს უკანასკნელნი მასთან შერწყმის პროცესში არიან. გარდა ამისა, ქალწულის გროვასთან გრავიტაციულად დაკავშირებულია სხვა ახლომდებარე გალაქტიკები და გალაქტიკათა ჯგუფები, რომლებიც მას მომავალში შეერწყმება. ეს ყველაფერი კი იმის ვარაუდის შესაძლებლობას იძლევა, რომ ქალწულის გროვა საკმაოდ ახალგაზრდაა და ამჟამად ჯერ კიდევ ფორმირების პროცესში იმყოფება.
გროვის შემადგენელი გალაქტიკების დიდი ნაწილი პეკულარული სიჩქარით ხასიათდება, რომლებიც გროვის ცენტრის გარშემო 1 600 კმ/წმ სიჩქარით მოძრაობენ.
ქალწულის გროვა მდებარეობს ქალწულის ზეგროვაში, რომლის გრავიტაციული ეფექტიც ახლომდებარე გალაქტიკებზეც ვრცელდება.
გროვათშორისი მატერია
მრავალი სხვა გალაქტიკების გროვების მსგავსად, ქალწულის გალაქტიკათშორისი მატერია სავსეა ცხელი, გაუხშოებული პლაზმით, რომლის ტემპერატურაც 30 მილიონი კელვინია და გამოყოფს რენტგენის გამოსხივებას. გალაქტიკათშორის მატერიაში შემჩნეულია მრავალი გალაქტიკათშორისი ვარსკვლავი (გროვაში არსებულ ვარსკვლავთა რაოდენობაზე 10%-ით მეტი), ასევე პლანეტური ნისლეულები, რომლებიც სავარაუდოდ, მშობლიური გალაქტიკებიდან სხვა გალაქტიკების ურთიერთქმედებამ გამოაგდო; ასევე შეიცავს გლობულათა გროვებს,  შესაძლოა ჯუჯა გალაქტიკებსაც და სავარაუდოდ მინიმუმ ერთ ვარსკვლავთწარმომქმნელ რეგიონსაც.
სქოლიო
კატეგორია:ქალწულის გროვა
იაგუარა
იაგუარა (Yaguara) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 7.865 ადამიანს შეადგენდა. ფართობი 329 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
ორეჰოვკა (ტარაკლიის რაიონი)
ორეჰოვკა (Orehovca) — სოფელი მოლდოვაში, ტარაკლიის რაიონში. მდებარეობს ზღვის დონიდან 91 მეტრზე. 2004 წლის მონაცემებით, მოსახლეობა 59 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
ლუის ლოპეს ფერნანდესი
ლოპესმა კარიერა დაიწყო „ჟუნიორ პლატენსეში“. 2012 წელს დატოვა კლუბი და კონტრაქტი გააფორმა „რეალ ესპანიასთან“, სადაც დაჰყო 2017 წლამდე. 2018 წლის 24 იანვარს შეუერთდა ამერიკულ კლუბ „ლოს-ანჯელესს“.
სქოლიო
კატეგორია:დაბადებული 13 სექტემბერი კატეგორია:დაბადებული 1993 კატეგორია:ჰონდურასელი ფეხბურთელები კატეგორია:რეალ ესპანიას ფეხბურთელები კატეგორია:ლოს-ანჯელესის ფეხბურთელები კატეგორია:ჰონდურასის საფეხბურთო ჩემპიონატის ფეხბურთელები კატეგორია:2015 წლის კონკაკაფის ოქროს თასის ფეხბურთელები‎ კატეგორია:2017 წლის კონკაკაფის ოქროს თასის ფეხბურთელები‎ კატეგორია:ჰონდურასის ნაკრების ფეხბურთლები კატეგორია:2014 წლის მსოფლიო საფეხბურთო ჩემპიონატის ფეხბურთელები
ადამ ლამბერტი
ადამ მიშელ ლამბერტი (Adam Mitchel Lambert; დ. 29 იანვარი, 1982) — ამერიკელი მომღერალი, სიმღერების ავტორი და მსახიობი. 2009 წლიდან, მსოფლიოს მასშტაბით გაყიდული აქვს 3 მილიონამდე ალბომი და 5 მილიონამდე სინგლი.
მან პოპულარობა სიმღერების კონკურსის სატელევიზიო გადაცემის „ამერიკელი კერპის“ მერვე სეზონში მონაწილეობით მოიპოვა. ამის შემდეგ, მან გამოუშვა თავისი პირველი ალბომი სახელწოდებით: „თქვენი გართობისთვის“, რომელმაც ამერიკაში, ბილბორდის 200 საუკეთესო ალბომში მესამე ადგილი დაიკავა. ალბომი მოიცავს რამენიმე სინგლს, მათ შორისაა სინგლი „რა გინდა ჩემგან“, რომლის შესრულებითაც ლამბერტს გრემის ნომინაცია მიენიჭა.
2012 წელს გამოუშვა რიგით მეორე ალბომი სახელწოდებით „შეურაცხყოფა“, ალბომმა ბილბორდ 200-ზე პირველი ადგილი დაიკავა. 2015 წელს გამოუშვა მესამე ალბომი „The Original High“, რომელიც ბილბორდ 200-ზე ამჯერად მესამე ადგილზე გავიდა.
სქოლიო
კატეგორია:დაბადებული 1982 კატეგორია:დაბადებული 29 იანვარი კატეგორია:ამერიკელი მომღერლები კატეგორია:ამერიკელი მსახიობები
მაინც-ბინგენის რაიონი
მაინც-ბინგენის რაიონი (Landkreis Mainz-Bingen) — რაიონი გერმანიაში. რაიონის ცენტრი — ქალაქი რაინის ინგელჰაიმი. რაიონი შედის რაინლანდ-პფალცის ფედერალურ მხარეში. იკავებს 605,85 კვ. კმ. ფართობს. მოსახლეობა შეადგენს 200 317 ადამიანს. მოსახლეობის სიმჭიდროვე — 331 ადამიანი/კვ.კმ-ზე. რაიონის ოფიციალური კოდი — 07 3 39.
რესურსები ინტერნეტში
კატეგორია:რაინლანდ-პფალცის რაიონები
ბაიბაი
ბაიბაი (ოფიციალურად ქალაქი ბაიბაი; სებ: Dakbayan sa Baybay; ვარ: Syudad han Baybay) — პირველი კლასის ქალაქი ლეიტეს პროვინციაში, აღმოსავლეთ ვისაიასის რეგიონში, ფილიპინებში. ქალაქის მოსახლეობა 109 432 ადამიანს შეადგენს.
ბაიბაის ფართობი 45 934 ჰექტარია და ორმოკის შემდეგ უდიდესი ქალაქია ლიეტეს პროვინციაში. წარსულში ბაიბაი ლეიტეში უდიდესი ქაალქი იყო მოსახლეობის რაოდენობით და მეორე ადგილზე იყო ფართობის მიხედვით, აბუიონგის შემდეგ. ქალაქის მოსახლეობის ნაწილი ბაიბაიანონზე საუბრობს, რომელიც ვისაიანური ენაა და სებუანური ენისგანაც და ვარაიული ენისგანაც განსხვავდება.
ბაიბაი ლეიტეს ცენტრალური დასავლეთ სანაპიროს მთავარი პორტია, სადაც ბორნები სებუდან და სხვა კუნძულებიდანაც ჩადიან. ქალაქში მდებარეობს ბაიაბის საზოგადოებრივი ტერმინალი, რომელიც ტაკლობანს, ორმოკს, მაასინს, მანილას, დავაოსა და ლეიტეს, სამხრეთ ლეიტესა და სამარის სხვა ქალაქებს ემსახურება.
ბაიბაიში მდებარეობს ვისაიასის სახელმწიფო უნივერსიტეტი, სამხრეთ-აღმოსავლეთ აზიაში ერთ-ერთი წამყვანი უნივერსიტეტია სასოფლო-სამეურნეო კვლევებში.
გეოგრაფია
ბაიბაის დასავლეთიდან კამოტესის ზღვა, ჩრდილოეთიდან — ალბუერის მუნიციპალიტეტი, სამხრეთით — ინოპაკანის მუნიციპალიტეტი, ჩრდილო-აღმოსავლეთით — ბურაენი, კა-პასი და მაკართური, აღმოსავლეთით — ხავიერი, ხოლო სამხრეთ-აღმოსავლეთით აბუიოგი და მაჰაპლაგი ესაზღვრება.
კორონასის კლიმატის კლასიფიკაციით ბაიბაი IV კლიმატურ ზონას მიეკუთვნება, რომელიც ძირითადად წვიმიანია და მკვეთრად გამოხატული სეზონები არ ახასიათებს. ქალაქის აღმოსავლეთ ნაწილში რელიეფი მთიანია და დასავლეთით სანაპიროსკენ დაბლდება. სასოფლო-სამეურნეო ქალაქის მოსახლეობის უმრავლესობას ფერმერები და მეთევზეები შეადგენენ. მოჰყავთ ბრინჯი, სიმინდი, ხილი და ბოსტნეული. ქალაქში განვითარებულია ბამბუკისა და ხის ავეჯის, კერამიკული ჭურჭლის, კონსერვეის წარმოება და სხვ.
ბარანგაები
ბაიბაი იყოფა 92 ბარანგაიდ, რომელთაგანაც 23 პობლაკიონში მდებარეობს. 68 ბარანგაის სასოფლო-სამეურნეო სტატუსი აქვს.
დემოგრაფია
ბაიბაის მკვიდრებს ბაიბაიანონებს უწოდებენ. მოსახლეობის თითქმის 90% რომის კათოლიკური ეკლესიის მიმდევარია. ბაიბაის მოსახლეობის უმეტესობა ბოჰოლანოსა და სებუანურ ენებზე საუბრობს, რომლებზეც ვარაიული ენების გავლენა იგრძნობა. ქალაქის ძირძველი მოსახლეები ბაიბაიანონზე საუბრობდნენ, სანამ აქ ბოჰოლანურ და სებუანურ ენებზე მოსაუბრე მოსახლეობა დამკვიდრდებოდა.